钦定古今图书集成/理学汇编/字学典/第098卷 > 王俭
## 钦定古今图书集成/理学汇编/字学典/第098卷 > 王俭

按《南史》本传：“王俭，字仲窦，生而僧绰遇害，为叔父僧
虔所养。幼笃学，手不释卷，宾客或相称美。僧虔曰：‘我
不患此儿无名，政恐名太盛耳’。乃手书崔子玉座右
铭以贻之。”永明五年，开府仪同三司，赠太尉，谥文宪。
俭寡嗜欲，惟以经国为务。手笔典裁，为当时所重。
按《唐朝叙书录》，神功元年，凤阁侍郎王方庆进《遗迹》
一卷，中有六代祖仲窦书。